《上马曲》
宋代·赵汝燧

精神如熊气如虹，梦寐思勒燕然功。龙泉宝鞘横三尺，犀甲茸绦擐两重。

鸣镝飞空挟霜远，认旗贴身飐日红。玉辔绣鞯鞲骢马，眼有紫焰炯双瞳。

誓缚单于献天子，离觞不挥儿女泪。笳鼓动地归来时，金印斗大肘后系。

君不见燕颔虎颈班超侯万里，又不见风声鹤唳谢玄破肥水。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。